google/wiki40b huggingface dataset:
वामन शिवराम आप्टे

वामन शिवराम आप्टे (1858-1892) संस्कृत के महान पंडित थे। उनकी पुस्तकों में "स्टूडेंट्स् गाइड टु संस्कृत कांपोज़ीशन" तथा इंग्लिश-संस्कृत और संस्कृत-इंग्लिश कोश विशेष प्रसिद्ध हैं। इनमें प्रथम पुस्तक के रूप में उनकी कीर्ति चिरस्थायी है। इस पुस्तक में संस्कृत वाक्यरचना के संबंध में उनके विचार नवीन हैं और उनकी बुद्धिमत्ता के परिचायक हैं। यह पुस्तक हिंदुस्थान में ही नहीं, बाहर भी सर्वत्र मान्य है।

जीवनी

वामन शिवराम आप्टे का जन्म सन् १८५८ में कोंकण के सावन्तवाड़ी रियासत के आसोलीपाल (Asolopal (Banda Pets)) नामक एक छोटे से गाँव में एक समृद्ध परिवार में हुआ था। उनकी प्राथमिक शिक्षा गाँव में ही हुई। उनके पिताजी एक अत्यन्त सज्जन पण्डित थे। जब वे आठ वर्ष के थे तभी उनके पिताजी का देहान्त हो गया। उनकी माताजी अपने दोनो बेटों (वामन और उनके बड़े भाई) के साथ कोल्हापुर आ गयीं और बड़ी कठिनाई से अपने दोनो बेटों का पालन-पोषण किया। किन्तु तीन वर्ष के भीतर ही उनका और उनके बड़े बेटे का भी देहान्त हो गया और इस प्रकार वामन अनाथ हो गये।
वामन बड़े ही मेधावी एवं बुद्धिमान थे। उनकी मेधा से प्रभावित राजाराम हाई स्कूल के प्रधानाध्यापक श्री एम एम् कुन्टे ने उनकी सहायता की। इस प्रकार वामन का स्कूली जीवन बिना कठिनाई के पार हो गया। उन्होने सन् १९७३ में मैट्रिक की परीक्षा ९०% से भी अधिक अंकों से उत्तीर्ण की।
प्रो कीलहोर्न (Prof. Kielhorn) चाहते थे कि वामन सीधे उनके साथ रहकर डेकन कॉलेज में पढ़ें। वहाँ भी वामन ने अपनी प्रतिभा प्रदर्शित की और सन् १८७७ में बीए की परीक्षा में भाऊ दाई संस्कृत पुरस्कार जीता। इसके बाद गणित में एम ए की परीक्षा सन् १८७९ में प्रथम श्रेणी में उत्तीर्ण की और भगवानदास छात्रवृत्ति पाये।
इनती योग्यता और प्रतिभा के बल पर वामन चाहते तो उन्हे बहुत अच्छी सरकारी नौकरी मिल जाती। किन्तु उनके मन में देशभक्ति की प्रबल भावना थी। आधुनिक मराठी एवं राष्ट्रीय शिक्षा के जनक विष्णु शास्त्री चिपलूणकर ने उनकी इस भावना को और भी प्रबल किया। इस प्रकार वामन जी ने निश्चय किया कि वे राष्ट्रीय शिक्षा के लिये काम करेंगे। उन्होने सन् १८८० में न्यू इंग्लिश स्कूल के संस्थापकों के साथ मिलकर इसका काम आगे बढ़ाया।
1881 में "केसरी" और "मराठा" पत्रों का जन्म हुआ। उन्होंने इन पत्रों तथा न्यू इंग्लिश स्कूल के चलाने में विष्णु शास्त्री चिपलूणकर, लोकमान्य तिलक, गोपालराव आगरकर तथा महादेवराव नामजोशी के साथ मिलकर कार्य किया था। न्यू इंग्लिश स्कूल की सेवा आपने अध्यापक और व्यवस्थापक के रूप में की। इस स्कूल के अनुशासन की ख्याति सर्वत्र थी। 1882 में सरकारी शिक्षा आयोग के सम्मुख उन्होंने अपने विचार प्रस्तुत किए थे।
1885 में वे फर्ग्यूसन कॉलेज के प्रधानाध्यपक नियुक्त हुए। इस कॉलेज की वर्धमान प्रतिष्ठा और कीर्ति के पीछे उनका निरन्तर उद्योग और प्रयत्न था।

पारिवारिक जीवन

उनके पारिवारिक जीवन के विषय में बहुत कम ज्ञात है। सन १८७६ में १९ वर्ष की अवस्था में उन्होने ८ वर्षीय बालिका से विवाह किया जो प्रसिद्ध अर्थशास्त्री जी वी जोशी (उपाख्य 'सार्वजनिक काका' ; 1851-1911) की पुत्री थी। श्री आपटे की एक ही कन्या थी जिसका नाम 'गोदावरी' था। बचपन में ही गोदावरी का विवाह तासगाँव के परशुराम दामोदर जोग के साथ हुआ।
१२२८ ईसा पूर्व

१२२८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२२८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
भाषा उद्योग

भाषा उद्योग (language industry) उन कार्यकलापों को कहते हैं जो भाषाओं के कम्प्यूटर द्वारा प्रसंस्करण से सम्बन्धित उपकरणों (सॉफ्टवेयर आदि) एवं उत्पादों के डिजाइन, उत्पादन एवं विपणन आदि से सम्बन्ध रखते हैं। भाषा उद्योग, सूचना प्रौद्योगिकी के उद्योग का एक भाग है। इसमें सॉफ्टवेयर प्रौद्योगिकी, भाषा विज्ञान, कृत्रिम बुद्धि एवं इन्टरफेस डिजाइन आदि की महत्वपूर्ण भूमिका है।

विकास (Evolution)

अनुवाद एवं इन्टरप्रिटेशन का काम अनादि काल से होता आ रहा है। किन्तु अन्तरजाल के प्रादुर्भाव के बाद आधुनिक भाषा उद्योग बहुत तेजी से बढ़ा है। बहुत बड़े टेक्स्ट को बहुत अल्प समय में भी अनेकों भाषाओं में बदला जा सकता है। यह भाषा उद्योग की बहुत बड़ी उपलब्धि है। इस समय भिन्न-भिन्न आकार के भाषा-उद्योग कम्पनियाँ अस्तित्व में हैं किन्तु कोई ऐसी कम्पनी नहींहै जिसका पूरे विश्व में दबदबा हो।
रक्षा शक्ति विश्वविद्यालय अहमदाबाद

रक्षा शक्ति विश्वविद्यालय अहमदाबाद, गुजरात सरकार द्वारा सन २००९ में स्थापित एक विश्वविद्यालय है। यह पुलिस विज्ञान एवं आन्तरिक सुरक्षा में सर्टिफिकेट और डिप्लोमा पाठ्यक्रम चलाता है।
पैल

वेद व्यास
गीता कपूर

गीता कपूर हिंदी फिल्मों (बॉलीवुड) की एक भारतीय कोरियोग्राफर हैं, और भारतीय वास्तविकता नृत्य प्रतिभा शो डांस इंडिया डांस की एक न्यायाधीश भी हैं।
 
गीता कपूर ने अपने कैरियर की शुरूआत १५ साल की उम्र में प्रसिद्ध बॉलीवुड कोरियोग्राफर फराह खान के साथ काम करके की थी। उन्होंने कई फिल्मों में फराह खान की सहायता की, जिसमें कुछ कुछ होता है, दिल तो पागल है, कभी खुशी कभी गम, मोहब्बतें, कल हो ना हो, मैं हूँ ना, और ओम शांति ओम जैसी बड़ी फिल्में शामिल थी। उसके बाद उन्होंने कई फ़िल्मों में जैसे फिजा (२०००), अशोका (२००१), साथिया (२००२), हे बेबी (२००७), थोडा प्यार थोडा मैजिक (२--८), अलादीन (२००९), तीस मार खान की शीला की जवानी में नृत्य संयोजक किया। २००८ में गीता कपूर ने ज़ी टीवी के रियलिटी शो डांस इंडिया डांस पर अन्य सह-न्यायाधीशों-नृत्यलेखकों टेरेंस लुईस और रेमो डिसूजा के साथ अपना टेलीविज़न पदार्पण किया। जिसमे मिथुन चक्रवर्ती भव्य गुरु थे। उस डांस शो में उन्होंने एक समूह को प्रशिक्षित किया जिसे गीता की गैंग कहा गया था। उसके बाद २००९ में वह डांस इण्डिया डांस के सीजन-२ में भी न्यायाधीश और मेंटोर के रूप में टेरेंस लुईस और रेमो डिसूजा के साथ दिखाई दी। उन्होंने उस शो में १८ प्रतियोगी को बैले, कलाबाजी, मध्य वायु नृत्य, समकालीन, बॉलीवुड और हिप-हॉप जैसे नृत्य के रूपों में प्रशिक्षित किया। उस शो के बाद उन्होंने डीआईडी ​​लिल मास्टर्स, जिसमें उनके संरक्षक फराह खान और संदीप सोपकर न्यायाधीश थे उसे भी पदार्पण किया। 
उन्होंने कोरियोग्राफर मर्ज़ी पेस्टनजी और राजीव सुरती के साथ डीआईडी ​​डबल्स के न्यायाधीश के रूप में भी कार्य किया। और उन्होंने टेरेंस लुईस, रेमो डिसूजा के साथ अत्यधिक प्रशंसित शो डांस इंडिया डांस के तीसरे सत्र का फैसला भी किया। २०१२ में, उन्होंने मर्ज़ी पेस्टनजी के साथ डीआईडी ​​लिल मास्टर्स के दूसरे सीज़न को न्यायाधीश किया। उसके बाद गीता कपूर, फराह खान और मार्जी के साथ डांस के सुपरकिड्स के न्यायाधीश के रूप में देखि गई थी। 
एक खास बात यह भी है कि इनहोने अभी तक शादी नहीं की
हिन्दुस्तान समाचार

हिन्दुस्थान समाचार भारत की एक प्रमुख बहुभाषी समाचार संस्था है। इसकी स्थापना सन् १९४८ में दादा साहेब आप्टे ने की थी। इस समय यह भारत की प्रमुख समाचार संस्था बन चुकी है और हिन्दी, मराठी, गुजराती, असमिया, ओड़िया, कन्नड, बांग्ला, सिन्धी और नेपाली आदि कई भाषाओं में समाचार उपलब्ध कराती है। इस दृष्टि से यह संस्था भारतीय भाषाओं की आवाज है। 
१५० से अधिक समाचारपत्र इस संस्था के समाचार के ग्राहक हैं। सभी राज्यों की राजधानियों एवं भारत के प्रमुख शहरों में इसके ब्यूरों हैं।

स्थापना एवं इतिहास

हिन्दुस्तान समाचार की स्थापना सन् १९४८ में हुई थी। यह एक सहकारी संस्था के रूप में सन् १९५७ में पंजीकृत (रजिस्टर्ड) हुई। सन् २००३ में इसका जीर्णोद्धार किया गया।
२३७९ ईसा पूर्व

२३७९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३७९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
संवत

संवत्‌, समयगणना का भारतीय मापदंड। भारतीय समाज में अनेक प्रचलित संवत्‌ हैं। मुख्य रूप से दो संवत्‌ चल रहे हैं, प्रथम विक्रम संवत्‌ तथा दूसरा शक संवत्‌। 
विक्रम संवत्‌ ई. पू. 57 वर्ष प्रारंभ हुआ। यह संवत्‌ मालवगण के सामूहिक प्रयत्नों द्वारा गर्दभिल्ल के पुत्र विक्रम के नेतृत्व में उस समय विदेशी माने जानेवाले शक लोगों की पराजय के स्मारक रूप में प्रचलित हुआ। जान पड़ता है, भारतीय जनता के देशप्रेम और विदेशियों के प्रति उनकी भावना सदा जागृत रखने के लिए जनता ने सदा से इसका प्रयोग किया है क्योंकि भारतीय सम्राटों ने अपने ही संवत्‌ का प्रयोग किया है। इतना निश्चित है कि यह संवत्‌ मालवगण द्वारा जनता की भावना के अनुरूप प्रचलित हुआ और तभी से जनता द्वारा ग्राह्य एवं प्रयुक्त है। इस संवत्‌ के प्रारंभिक काल में यह कृतसंवत्, तदनंतर मालवसंवत् और अंत में 'विक्रम संवत्‌' रह गया। यही अंतिम नाम इस संवत्‌ के साथ जुड़ा हुआ है। शक संवत्‌ के विषय में बुदुआ का मत है कि इसे उज्जयिनी के क्षत्रप चेष्टन ने प्रचलित किया। शक राज्यों को चंद्रगुप्त विक्रमादित्य ने समाप्त कर दिया पर उनका स्मारक शक संवत्‌ अभी तक भारतवर्ष में चल रहा है। शक संवत्‌ 78 ई. में प्रारंभ हुआ।

विक्रम संवत्

विक्रम संवत् ई. पू. 57 वर्ष प्रारंभ हुआ। यह संवत् मालव गण के सामूहिक प्रयत्नों द्वारा गर्दभिल्ल के पुत्र विक्रम के नेतृत्व में उस समय विदेशी माने जानेवाले शक लोगों की पराजय के स्मारक रूप में प्रचलित हुआ। जान पड़ता है, भारतीय जनता के देशप्रेम और विदेशियों के प्रति उनकी भावना सदा जागृत रखने के लिए जनता ने सदा से इसका प्रयोग किया है क्योंकि भारतीय सम्राटों ने अपने ही संवत् का प्रयोग किया है। इतना निश्चित है कि यह संवत् मालव गण द्वारा जनता की भावना के अनुरूप प्रचलित हुआ और तभी से जनता द्वारा ग्राह्य एवं प्रयुक्त है। इस संवत् के प्रारंभिक काल में यह कृत, तदनंतर मालव और अंत में विक्रम संवत् रह गया। यही अंतिम नाम इस संवत् के साथ जुड़ा हुआ है।
बशीर बद्र

डॉ॰ बशीर बद्र (जन्म १५ फ़रवरी १९३६) को उर्दू का वह शायर माना जाता है जिसने कामयाबी की बुलन्दियों को फतेह कर बहुत लम्बी दूरी तक लोगों की दिलों की धड़कनों को अपनी शायरी में उतारा है। साहित्य और नाटक आकेदमी में किए गये योगदानो के लिए उन्हें १९९९ में पद्मश्री से सम्मानित किया गया है।
इनका पूरा नाम सैयद मोहम्मद बशीर है। भोपाल से ताल्लुकात रखने वाले बशीर बद्र का जन्म कानपुर में हुआ था। आज के मशहूर शायर और गीतकार नुसरत बद्र इनके सुपुत्र हैं।
डॉ॰ बशीर बद्र 56 साल से हिन्दी और उर्दू में देश के सबसे मशहूर शायर हैं। दुनिया के दो दर्जन से ज्यादा मुल्कों में मुशायरे में शिरकत कर चुके हैं। बशीर बद्र आम आदमी के शायर हैं। ज़िंदगी की आम बातों को बेहद ख़ूबसूरती और सलीके से अपनी ग़ज़लों में कह जाना बशीर बद्र साहब की ख़ासियत है। उन्होंने उर्दू ग़ज़ल को एक नया लहजा दिया। यही वजह है कि उन्होंने श्रोता और पाठकों के दिलों में अपनी ख़ास जगह बनाई है।
भुइया

भुइया, भारत की एक प्रमुख जनजाति हैं।

निवास क्षेत्र

छत्तीसगढ़
रायल नेपाल एयरलाइंस

यह विश्व की एक प्रमुख वायुयान सेवा हैं।
पीडीऍफ

पीडीऍफ फाइल पढ़ना

पीडीऍफ फाइल को पढ़ने के लिये हमें पीडीऍफ रीडर सॉफ्टवेयर की आवश्यकता होती है। अडॉबी रीडर एक ऐसा ही सॉफ्टवेयर है। लेकिन यह काफी बड़े आकार का है तथा स्टार्ट होने में काफी समय लेता है और धीमा चलता है (खासकर पुराने पीसी पर)।
पीडीऍफ फाइलें पढ़ने के लिये एक अत्यन्त लोकप्रिय, हल्का-फुल्का, छोटे आकार का एवं मुफ्त सॉफ्टवेयर है - फॉक्सिट रीडर। यह काफी तेज चलता है, जल्दी शुरु होता है तथा निरन्तर अद्यतन होता रहता है।
Shivam।
शेफाली राज़दान दुग्गल

शेफाली राज़दान दुग्गल (अँग्रेजी: Shefali razdan duggal) अमेरिकी राष्ट्रपति बराक ओबामा की प्रेसीडेंशियल पार्टनर्स टीम, नेशनल फाइनेंस कमेटी तथा नार्दर्न कैलिफोर्निया फाइनेंस कमेटी में भारतीय मूल की सदस्य हैं। वे ओबामा के चुनाव प्रचार अभियान के लिए धन एकत्र करने वाली शीर्ष भारतीय महिला हैं। वर्तमान में वे कैलीफोर्निया की निवासी हैं। 
शेफाली का पालन पोषण सिनसिनाती, शिकागो, न्यूयार्क तथा बोस्टन में हुआ। उन्होंने मियामी विश्वविद्यालय से जनसंचार में स्नातक किया तथा न्यूयार्क विश्वविद्यालय से राजनीतिक संचार में स्नातकोत्तर तक की शिक्षा प्राप्त की। शेफाली ने 2008 और 2012 दोनों ही अमेरिकी राष्ट्रपति चुनावों में बराक ओबामा को करोड़ों डॉलर धनराशि एकत्रित करने में मदद की। उन्हें यूएस होलोकास्ट मेमोरियल काउंसिल की सदस्य नियुक्त किया गया। यूएस होलोकास्ट मेमोरियल काउंसिल की स्थापना अमेरिकी कांग्रेस ने 1980 में की थी ताकि यूएस होलोकास्ट स्मृति संग्रहालय के निर्माण के लिए धनराशि एकत्रित की जा सके। काउंसिल की एक वर्ष में दो बार बैठक होती है।{{#tag:ref|कौंसिल में 55 सदस्य होते हैं और एक वर्ष में दो बार बैठक आयोजित होती हैं। कौंसिल के सदस्यों की नियुक्ति अमेरिकी राष्ट्रपति द्वारा होती है। उन्हें वर्ष-2012 में नेशनल डायवर्सिटी कौंसिल के द्वारा कैलिफोर्निया की सर्वाधिक शक्तिशाली और प्रभावशाली महिला का पुरस्कार प्रदान किया जा चुका है।
कोरल ड्रा

कोरल ड्रा एक वेक्टर ग्राफ़िक एडिटिंग सॉफ्टवेयर है,  जिसे विकसित और विपणन ओटावा, कनाडा के कोरल निगम ने किया। इसका सबसे नया संस्करण X8 है जो मार्च, २०१६ में प्रकाशित हुआ। कोरल ड्रा लोगो और पोस्टर के रूप में दो-आयामी छवियों को संपादित करने के लिए बनाया गया है। यह सॉफ्टवेयर डिजाइन और संपादन के लिए प्रयोग किया जाता है जो वेब पर भी प्रयोग किया जा सकता है।

इतिहास

कोरल ड्रा 1.0 ग्राफिक डिजाइन उद्योग में क्रांति लाकर, विंडोज़ के लिए पहला ग्राफिक सॉफ्टवेयर बना।
१९८५ में, कोरल निगम माइकल काओप्लान्ड द्वारा स्थापित किया गया था जो एक टर्नकी डेस्कटॉप प्रकाशन के उत्पादन के लिए था।
१९८७ में, कोरल सॉफ्टवेयर इंजीनियर मिशेल बोइलोन और पैट बीअर्न एक वेक्टर आधारित चित्र प्रोग्राम विकसित किया। यह प्रोग्राम पहले १९८९ में प्रकाशित हुआ। कोरल ड्रा ने कंप्यूटर ग्राफिक्स की दुनिया को बदल दिया और एक पूर्ण रंग वेक्टर चित्रण और लेआउट प्रोग्राम की शुरुआत की। दो साल बाद, कोरल ने X3 की शुरुआत की, जो वेक्टर चित्रण, पेज लेआउट और फोटो संपादन सब एक पैकेज में थी। २५ से अधिक साल बाद, कोरल ड्रा ग्राफिक्स सुइट एक अभिनव, एक की एक खास तरह की ग्राफिक्स समाधान वितरित करने के लिए जारी है।

विशेषताएं

कोरल ड्रा पहले माइक्रोसॉफ्ट विंडोज 3 के लिए विकसित किया गया था। वर्तमान में विंडोज एक्सपी, विंडोज विस्टा, विंडोज 7, विंडोज 8 और विंडोज 10 पर चलता है। नवीनतम संस्करण, X 8, १५ मार्च 2016 को जारी किया गया था। कोरल ड्रा के संस्करण मैक ओएस और मैक ओएस एक्स के लिए एक समय में उपलब्ध थे, लेकिन गरीब बिक्री की वजह से बंद हो गए थे। यह सॉफ्टवेयर एक मजबूत ग्राफिक्स सुइट है जिसमें ग्राफिक्स संपादन करने के लिए कई सुविधाएँ हैं। इन सुविधाओं में विपरीत समायोजन, रंग संतुलन, छवियों के लिए सीमाओं की तरह विशेष प्रभाव जोड़ने, और कई परतों और कई पृष्ठों के साथ काम करना मौजूद है। 
कोरल ड्रा सॉफ्टवेयर के उपयोगकर्ताओं को निमंत्रण तथा व्यापार कार्ड से कुछ भी विकसित करने में मदद कर सकता है। इसे बुनियादी आकार, लाइनों, वेक्टर चित्र, लोगो, क्लिपआर्ट, आदि बनाने के लिये उपयोग किया जा सकता है।

वेक्टर ग्राफिक्स

ग्राफिक फाइल के दो बुनियादी प्रकार होते हैं: चित्र और वैक्टर। चित्र पिक्सल, या छोटे वर्गों की एक श्रृंखला से निर्माण होते हैं। वेक्टर छवियों में लेकिन कोई पिक्सल नहीं होते हैं। वे प्रदर्शित या गणितीय स्थिति का उपयोग करके मुद्रित होते हैं। एक वेक्टर छवि एक चित्र की तरह होता है।
चेवेल्ला

चेवेल्ला रंगारेड्डी जिले का एक शहर है। यह हैदराबाद से 40 किलोमीटर दूरी पर है।
स्कॉटलैंड क्रिकेट टीम का हांगकांग दौरा

वनडे सीरीज

हांगकांग आईसीसी विश्व क्रिकेट लीग के वजह से 2018 तक वनडे टीम के तौर पर खेलेगी।

टी20 सीरीज

साल 2015 से अब तक 4 मैचों की 3 (उसमें विश्व कप) सीरीज हुई हैं। उसमें हांगकांग ने कोई सीरीज जीती नहीं हैं। एक सीरीज ड्रॉ हुई हैं।
२०१७ इंडियन प्रीमियर लीग

प्रारूप

इस इंडियन प्रीमियर लीग में कुल ८ टीमों ने भाग लिया था। कार्यक्रम की समय सारणी १५ फरवरी २०१७ को घोषित की थी। इस संस्करण का पहला मैच ०५ अप्रैल को खेला जाएगा और संस्करण में कुल ५६ मैच आयोजित किये जाएंगे। जबकि फाइनल मैच २१ मई २०१७ को खेला गया था।
१०१६ ईसा पूर्व

१०१६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०१६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लक्षीछड़ि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

लक्षीछड़ि उपजिला बांग्लादेश के दक्षिण-पूर्वी भाग में, चट्टग्राम विभाग के खागड़ाछड़ि जिले में स्थित है।
डेनियल सेल

डेनियल सेल एक वैद्युत-रासायनिक सेल है जिसका आविष्कार वर्ष १८३६ में ब्रितानी रसायन विज्ञानी और मौसम विज्ञानी जॉन फ्रेडरिक डेनियल ने किया था। इसका निर्माण डेनियल ने तांबे के बर्तन में नीला थोथा विलयन भरकर उसमें किसी मिट्टी के बर्तन में गंधक का अम्ल भरकर उसके अन्दर ज़िंक की छड़ रखकर बनाया।
उज़बेक लोग

उज़बेक मध्य एशिया में बसने वाली एक तुर्की-भाषी जाति का नाम है। उज़बेकिस्तान की अधिकाँश आबादी इसी नसल की है, हालाँकि उज़बेक समुदाय बहुत से अन्य देशों में भी मिलते हैं, जैसे कि अफ़्ग़ानिस्तान, ताजिकिस्तान, किर्गिज़स्तान, तुर्कमेनिस्तान, काज़ाख़स्तान, रूस, पाकिस्तान, मंगोलिया और चीन के शिनजियांग प्रान्त में। विश्व भर में लगभग २.३ करोड़ उज़बेक लोग हैं और यह पूरे विश्व की मनुष्य आबादी का लगभग ०.३% हैं। भारत में मुग़ल सलतनत की स्थापना करने वाला बाबर भी नसल से उज़बेक जाति का ही था।

नाम की उत्पत्ति

इतिहासकारों में 'उज़बेक' नाम के स्रोत को लेकर मतभेद है। कुछ का मानना है कि यह नाम मंगोल राजा उज़बेक ख़ान (जन्म: १२८२ – मृत्यु: १३४१) के नाम से आया है। अन्य विशेषज्ञों का कहना है कि यह तुर्की भाषाओँ के दो शब्दों से आता है: 'ओज़' (मतलब 'स्वयं') और 'बेग' (मतलब 'मालिक', यह भारत में पारिवारिक नाम के रूप में भी देखा जाता है), यानी 'वह जो स्वयं मालिक हो'। कुछ तुर्की भाषाओँ में 'ओगुज़' का अर्थ 'क़बीला' या 'फ़ौजी टुकड़ी' होता है और इस आधार पर कुछ इतिहासकार मानते हैं कि 'उज़बेक' वास्तव में 'ओगुज़-बेग' का बिगड़ा हुआ रूप है। विवाद जारी है।

उज़बेक जाति की जड़े

१३वीं सदी ईसवी से पहले मध्य एशिया के अधिकाँश भाग में हिंद-यूरोपीय भाषाएँ बोलने वाले लोग सब से ज़्यादा थे, मसलन शक, सोग़दाई, बैक्ट्रीयाई, वग़ैराह। १३वीं शताब्दी के बाद मंगोल साम्राज्य फैला और इस पूरे इलाक़े पर तुर्की और मंगोल नसल के लोग छा गए। माना जाता है कि उज़बेक लोग पहले के हिंद-यूरोपीय भाषी लोगों और बाद में आने वाले तुर्की-मंगोल लोगों का मिश्रण हैं। आधुनिक उज़बेक भाषा पुरानी चग़ताई तुर्की भाषा की संतान है। सम्राट बाबर इसी चग़ताई भाषा के मातृभाषी थे और बाबरनामा इसी भाषा में लिखी गई है। शुद्ध तुर्की की तुलना में उज़बेक भाषा पर फ़ारसी का असर दिखाई देता है जो शायद उज़बेक लोगों की प्राचीन हिंद-यूरोपीय जड़ों की वजह से हो।

आनुवंशिकी (जॅनॅटिक) जड़ें

बहुत से उज़बेकी पुरुषों का पितृवंश समूह आर१ए (R1a) होता है। एशिया में यह हिंद-यूरोपी भाषाएँ बोलने वालों में पाया जाता है और बहुत से उत्तर भारतीयों और रूसियों का भी यही पितृवंश है।

धर्म

उज़बेक लोग अधिकतर सुन्नी इस्लाम के हनफी पन्थ के अनुयायी होते हैं।
रेन-इन-द-फ़ेस

रेन-इन-द-फ़ेस (लकोटा : Ité Omáǧažu, हिन्दी अनुवाद : चेहरे-में-वर्षा; १८३५ - १५ सितम्बर १९०५) लकोटा मूल अमरीकन आदिवासियों का एक मुखिया था। 1876 की लिटिल बिग हॉर्न लड़ाई में जॉर्ज आर्मस्ट्रांग कस्टर Cउस्टेर् और अमेरिकी 7 कैवलरी रेजिमेंट को हराने वाले योद्धाओं में से यह एक था।
कोलकाता राजधानी एक्स्प्रेस अप

कोलकाता राजधानी एक्स्प्रेस (ट्रेन संख्या: 2305) भारतीय रेल की एक राजधानी एक्स्प्रेस रेलगाड़ी है। यह हावड़ा जंक्शन (स्टेशन कोड: HWH) से 02:05PM बजे छूटती है। यह ट्रेन नई दिल्ली (स्टेशन कोड: NDLS) पर 09:55AM बजे पहुंचती है।
यह ट्रेन रविवार, के दिन चलती है।
इसका कुल यात्रा का समय 19 घंटे 50 मिनट है।
आदलवाड़ा कलाँ

जनसांख्यिकी

2011 की जनगणना के अनुसार गाँव में 479 परिवार निवास करते हैं जिनकी जनसंख्या 1914 है इसमें 979 पुरुष और 935 महिलायें हैं। यहाँ की कुल जनसंख्या का 24.67% लोगों की संख्या 6 वर्ष से कम आयु है। आदलवाड़ा कलां की साक्षरता दर 56.13% है जो राजस्थान की औसत साक्षरता दर 66.11% से कम है। यहाँ पुरुष साक्षरता दर 76.97% तथा महिला साक्षरता दर 34.17 % है। भारत के संविधान के पंचायत राज अधिनियम के अनुसार गाँव का मुखिया सरपंच होता है।

प्रशासनिक व्यवस्था

आदलवाडा ,सवाई माधोपुर जिलें ,जिला परिषद के तहत और तहसील व पचांयत समिति चौथ का बरवाडा के तहत आता है ,विधानसभा क्षेत्र खण्डार के अधीन आता हैं ,लोकसभा के लिए टोंक-सवाई माधोपुर निर्वाचन क्षेत्र के तहत आता हैं। आदलवाडा मैं ग्राम पँचायत हैं।ग्राम पँचायत के चुनाव भी आदलवाडा में नियमित होते रहे हैं और लोग अपने घरेलु मुद्दो को लेकर अपने प्रतिनिधि चुनते रहे हैं।
बजरंग नगर

बजरंग नगर (अंग्रेजी : Bajrang Nagar) एक गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
बजरंग नगर गांव के ज्यादातर लोग खेती पर निर्भर करते हैं इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या ६२६  है।
रामठाकुर बाबा

बिहार के सुपौल जिले के प्रतापगंज प्रखंड के सिरीपुर गाँव में रामठाकुर बाबा का गहबर है। यहाँ आसपास के कई गाँवों से लोग अपनी इच्छा लेकर आते हैं,और संतुष्ट होकर जातेहै।यहाँ रामठाकुर बाबा पिंडी रुप में विराजमान हैं॥
श्री राम राम रामेति
रमे रामे मनोरमे
शहस्त्रनाम तत्तुल्यं श्री
रामनाम वरानने

इतिहास

इस मंदिर और रामठाकुर बाबा का इतिहास बहुत प्राचिन है।यह कथा आज से लगभग एक सौ पचास वर्ष पहले सुरु होता है। सिरीपुर में एक अद्भुत और चमत्कारी बच्चे का जन्म हुआ। *इनके ईश्वरीय तेज को इनकी माँ सह न सकी।और जन्म के समय ही स्वर्गवासी हो गई। *पिता ने इनका नाम रामठाकुर रखा।इनका बचपन अन्य बच्चों की तरह सामान्य न बिता।इनके चेहरे पर दिव्य मुस्कान के साथ अद्भुत तेज हमेशा झलकता रहता था।किसी बिमार व्यक्ति को इनके छुने मात्र से तुरंत आराम मिल जाता था। अन्य बच्चों की तरह वे खेलकुद और मस्ती नही किया करते थे। वे हमेशा हि ध्यानमग्न हो जाया करते थे।उनका बचपन इसी तरह एकांतमय ही बिता।जब वे किशोरावस्था में पहूँचे,उनके पिता उन्हें खेती में मदद करने के लिए दबाव बनाने लगे।पर इनका मन तो बस ध्यान और उपासना में ही रहता था।एक बार उनके पिता उन्हें जबरदस्ती धान रोपने के लिए ले के चले गए।उन्होंने जितना धान रोपा,वो सात दिन में ही पककर काटने योग्य हो गया।ये बात गाँव के साथ साथ पुरे इलाके में फैल गया।कई अंग्रेज अफसर भी उनके शरण में आए।उन्होंने सबको आशीष दिया।अब उनके लोककल्याण का कार्य सुरु हो गया।उनके पिता भी समझ गए की मेरे घर भगवान ने जन्म लिया है।इसीतरह लोकसेवा करते-करते जब वो उन्चास साल के हुए।एक दिन अपने पिता को लेकर गाँव के बिच एक खेत (जहाँ अभी मंदिर स्थित है) में लेकर आ गए,और अपने हाथों से एक पीपल का पौधा  रोपा,फिर अपने पिता से कहा- "पिताजी मेरा प्रत्यक्छ कार्य अवधि अब पुरा हो गया,अब मैं अंतरध्यान हो रहा हूँ, जब भी कोई इच्छा लेकर मेरे पास आएगा,में उसे कभी निराश नहीं करुंगा'" |ईतना कहकर वे वहीं पास के पत्थर में समा गए।      इस घटना का गवाह वो पिपल, आज भी अपने जगह पर ही है।मंदिर में आने वाले लोग इसकी भी पुजा करते हैं।

रामनवमी मेला

यहाँ रामनवमी के अवसर पर मेले का आयोजन किया जाता है।तब यहाँ की रौनक देखने लायक रहती है।ईस समय जागरण और अष्टयाम जैसे कार्यक्रम होते हैं।
बहुत बरे मेले का आयोजन किया जाता है।इस मेले का आयोजन की तैयारी रामनवमी से एक-डेढ महिने पहले सुरु हो जाती है।इसके लिए गाँव के बुजुर्ग से युवा तक सभी मिलकर तैयारी में लग जाते हैं।पहले चंदा वसुली होता है,इसके बाद मुर्ति निर्माण सुरु होता है। मंदिर की रंगाई-पुताई होती है।स्टेज बनाये जाते हैं।डेकोरेशन का काम होता है।रामनवमी के रात बारह बजे से अष्टयाम सुरु होता है।सुबह में कलस्थापना कर पुजा सुरु होता है। चौबीस घंटे अष्टयाम के बाद दो रात जागरण होता है,जिसमें कई प्रसिद्ध कलाकार आते हैं।चौथे दिन मुर्तिविसर्जन कर पुजा की समाप्ति होती है।

लोगों में आस्था

सिरीपुर तथा आसपास के गाँव के लोगों में रामठाकुर बाबा के प्रति अटुट आस्था है। कोई भी सुभ काम हो,बाबा के आशीर्वाद के बिना पुरा नही हो सकता है॥

स्तुति मंत्र संग्रह

"ॐ दशरथाय विधमहे
       सीता बल्लभाय धीमही
        तन्नो राम प्रचोदयात"
प्रतिबिम्ब प्रक्रमण

प्रतिबिंब (इमेज) की फाइल में स्थित आंकड़ों को पढ़कर उस पर तरह-तरह के गणितीय कार्य (ऑपरेशन) करना प्रतिबिम्ब प्रक्रमण (इमेज प्रोसेसिंग) कहलाता है। प्रतिबिम्ब प्रक्रमण में इन्पुट कोई भी प्रतिबिम्ब, विडियो आदि हो सकता है जबकि प्रक्रमण के बाद आउटपुट भी एक परिवर्तित प्रतिबिम्ब हो सकती है या प्रतिबिम्ब से संबन्धित गुणों/पैरामीटर्स् का समुच्चय।
स्कॉटलैंड क्रिकेट टीम का श्रीलंका दौरा

वनडे सीरीज

साल 2011 से अब तक 3 मैचों की 5 (उसमें विश्व कप) सीरीज हुई हैं। उसमें श्रीलंका ने 2 सीरीज और 0 विश्व कप क्वालीफायर जीता हैं।
रातू

रातू (Ratu) दक्षिणी प्रशांत महासागर के फ़िजी द्वीप समूह के मूल निवासियों में मुखिया का दर्जा रखने वाले पुरुषों की उपाधि है। इसी सामाजिक स्तर की महिलाओं को आँजी (लिखने में Adi, हालांकि उच्चारण आँजी) कहा जाता है। इन्डोनीशिया के जावा द्वीप पर भी मलय भाषा में भी पारम्परिक रूप से राजाओं व राजकुँवरों को 'रातू' कहा जाता है।

शब्दोत्पत्ति

फ़िजीयाई भाषा में 'तू' का अर्थ 'मुखिया' है और 'रा' कई उपाधियों में आगे लगाई जाने वाली ध्वनि है। मलय भाषा में भी यह शब्द इसलिये मिलता है क्योंकि मलय और फ़िजीयाई दोनों मलय-पोलेनीशियाई भाषाएँ हैं और इनमें कई सजातीय शब्द हैं।